Sentiment in die mark bly positief. Met die mielie-oes wat egter vertraag is in sekere gebiede, wag boere steeds om te sien wat hulle opbrengste gaan wees. Die laat reën, veral in die oostelike gedeelte van die somerreënvalgebied, sou baie help met winterkoring en die komende somergewasse. Dit is nietemin waarskynlik dat die mark vir die volgende maand of twee bedruk sal bly. Daarna sal die mark hoofsaaklik aangedryf word deur weersomstandighede, soos dit ontwikkel in die somergewasgebiede.